शहर के सिटी पुलिस थाना बिचला बाजर स्थित राजकीय मॉडल स्कूल में फिलहाल चार शिक्षकों का स्टाफ भी तैनात हैं, इसके अलावा यहां स्कूल मुखिया का पद भी है। ये भी यहां पढनÞे वाले करीबन 70 बच्चों को रोजाना पढ़ाते तो हैं, मगर यहां की ढांचागत सुविधाओं के अभाव में शिक्षकों का मन भी बैचेन हो उठता है, क्योंकि क्लास रूम के नाम पर यहां केवल तीन से चार कमरे हैं, मगर इन कमरों की हालत मरम्मत के बावजूद भी नहीं सुधारी जा सकी। क्योंकि सौ साल से ज्यादा पहले बना ये भवन पूरा चूना मिटटी एवं छोटी ईंटों से बना हैं, जो अब पूरी तरह से कंडम हो चुका है।